Diari Oficial de la Generalitat Valenciana


Sumari del DOGV 2093, del 01-09-1993 (1993/829040)

DECRET 134/1993, de 30 de juliol del Govern Valencià, pel qual s'estableixen les quanties de determinants preus públics que ha de percebre la Conselleria d'Educació i Ciència. Art Dramàtic.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/07/30/134/dof/vci/html**

### Dades del document

Número de DOGV
:   2093

Data del DOGV
:   01-09-1993

Secció del DOGV
:   DISPOSICIONS GENERALS

Número del document
:   1993/829040


Data del document
:   30-07-1993

Organisme emissor
:   Conselleria de Educació i Ciència

Tipus de document
:   Decret

Correcció d'errades

Anàlisi jurídica

Decret 134/1993, de 30 de juliol, del Govern Valencià, pel qual s'estableixen les quanties de determinats preus públics que ha de percebre la Conselleria d'Educació i Ciència. Art Dramàtic.  
El Decret 73/1991, de 13 de maig, del Govern valencià, va establir el règim de regulació dels preus públics i el procediment de fixació i aprovació de les quanties d'aquests.  
D'altra banda, els Decrets 227/1991, de 9 de desembre, i 159/1992, de 28 de setembre, del Govern valencià, van determinar la relació de béns, serveis i activitats de la Conselleria d'Educació i Ciència, entre altres, susceptibles de ser retribuïts mitjançant preus públics.  
Així mateix, la disposició addicional setena de la Llei 7/1992, de 28 de desembre, de Pressupostos de la Generalitat Valenciana per a l?exercici de 1993, va disposar que a partir de l?entrada en vigor d'aquesta les contraprestacions pels ensenyaments de Música, Art Dramàtic, Dansa i Idiomes tindrien la consideració de preus públics, deixant sense contingut els epígrafs 2.1.1, 2.2.1 i 2.3.1 de l'article 76 de la Llei de la Generalitat Valenciana 7/1989, de 20 d'octubre, de Taxes.  
D'acord amb tot això, després de l?elaboració de l?informe econòmico-financer, del qual es desprèn que els preus proposats no cobreixen el cost dels serveis, i a la vista de l?informe favorable emés per la Conselleria d'Economia i Hisenda, escau l'aprovació dels imports dels esmentats preus públics.  
Per tot aixà, d'acord amb el que disposa l'article 3.2.a) del Decret 73/1991, de 13 de maig, del Govern valencià, a proposta del Conseller d'Educació i Ciència, i després de la deliberació del Govern valencià, en la reunió del dia 30 de juliol de 1993,  
DECRETE  
Article primer  
Aquest Decret estableix els preus corresponents a l'ensenyament d'Art Dramàtic per al curs 1993-94, d'acord amb el que preveu la disposició addicional setena de la Llei 7/1992, de 28 de desembre, de Pressupostos de la Generalitat Valenciana per a 1993.  
La Llei 1/1990, de 3 d'octubre, d'Ordenació General del Sistema Educatiu, estableix, per a aquests títols acadèmics, l'equivalència, a lots els efectes, al títol de Llicenciat universitari, tenint en compte el que preveu el Reial Decret 986/1991, de 14 de juny, sobre l'aplicació de la LOGSE i el quadre d'equivalències, a efectes acadèmics, dels cursos del Pla d'Art Dramàtic, que s'extingeix amb els corresponents a la nova ordenació.  
Article segon  
S'aproven les quanties dels preus públics dels ensenyaments d'Art Dramàtic que ha de percebre la Conselleria d'Educació i Ciència i que s'inclouen en l'annex d'aquest decret.  
DISPOSICIO FINAL  
S'autoritza el Conseller d'Educació i Ciència perquè dicte les disposicions necessàries per al desenvolupament i l'aplicació d'aquest Decret, que entrarà en vigor l?endemà de la publicació en el Diari Oficial de la Generalitat Valenciana.  
València, 30 de juliol de 1993  
El Conseller d'Educació i Ciència,   
JOAN ROMERO GONZALEZ  
El President de la Generalitat Valenciana,   
JOAN LERMA I BLASCO  
ANNEX  
Art dramàtic  
Conceptes Import  
1. Curs complet, preu per cada assignatura 4.550  
2. Assignatures pendents 9.000  
3. Cursos especials: monogràfics intensius, PTA/mes 10.000  
4. Prova d'accés 5.257  
5. Serveis generals:  
 5.l. Certificats oficials i personals 2.040  
 5.2. Obertura d'expedient 2.040  
 5.3. Expedició targeta d'identitat 438  
 5.4. Renovació targeta d'identitat 438  
 5.5. Trasllat de matrícula 2.040  
 5.6. Compulsa de documents 800


Còpia Permalink ELI